अगाडिको आवरण पृष्ठ

सालक

लेखक    नानीराम धिताल

तह ६, कक्षा २

नेपाली

१

एउटा केटो हिँडिरहेको थियो। ऊ एउटा जङ्गलमा पुग्यो। उसले एउटा अनौठो चिज देख्यो। ओहो के रहेछ भनेर निजक गयो।

२

त्यो सजीव जनावर थियो। त्यसको शरीर कडा वस्तुले ढाकेको थियो। मुख भने सानो थियो । त्यसको लामो जिब्रो पनि थियो। त्यो बिस्तार घस्रेर हिड्थ्यो।

३

त्यो जनावरले लामो जिब्रो निकाल्यो। कमिलाको गोलाको नजिक गयो। कमिला खाना थाल्यो। ऊ अझ पर गयो। मसिना धमिरा किरालाई देख्यो। त्यो जनावर रमायो।

४

उसले बिस्तारै धमिरालाई खान थाल्यो। उसले धेरै धमिरा खाएर टन्न अघायो। त्यो कुरा केटाले चाख मानेर हेरिरह्यो। त्यो देखेर ऊ दङ्ग पर्‍यो।

५

बाटोमा एकजना बटुवा आइरहेको देख्यो। केटाले त्यो बटुवालाई बोलायो। ऊ खुसी हुँदै सोध्न थाल्यो। दाइ दाइ त्यो के हो?

६

उसको उत्साह देखेर बटुवा खुसी भयो। अब बटुवा जनावरपट्टि गए। ओहो! यो सालक पो हो त। यसलाई हामीले संरक्षण गर्नुपर्छ। यो दुर्लभ जनावर हो।

७

यो नेपालमा पनि पाइन्छ। यसले कसैलाई हानी गर्दैन। यसले वनजङ्गललाई रमाइलो प्रदान गर्छ। यो भएको ठाउँमा पर्यटकहरू घुम्न आउँछन्। उनीहरू धेरै रमाउँछन्।

८

यसको संरक्षण गर्न जनावर चराउनु हुँदैन। माटोलाई धेरै खनजोत गर्नु हुँदैन। बोट बिरूवा रोप्नुपर्छ। यो भएको ठाउँलाई संरक्षण गर्नुपर्छ।

९

यसले खानेकुरा खोज्न माटोमा दुलो बनाउँछ। माटो खुकुलो र मलिलो पार्छ। यसलाई कसैले समाउनु हुँदैन। समाउन खोज्दा बल जस्तै गोलो बन्छ।

१०

यो कुरा सुनेपछि केटो खुसी भयो। बटुवालाई धन्यवाद दियो। ऊ घरतिर जाँदै गर्दा सोच्यो । "मेरो बारीमा पनि सालक भएको भए?"

शीर्षक पृष्ठ

सालक

Images on pages Front Cover, १, २, ३, ४, ६, ७, ८, १० by International Illustrations: The Art Of Reading 3.0, © 2009 SIL International. CC-BY-ND 3.0.

Image on page ५ by Cathy Marlett, International Illustrations: The Art Of Reading 3.0, © 2009 SIL International. CC-BY-ND 3.0.

Image on page ६ by Louise Bass, International Illustrations: The Art Of Reading 3.0, © 2009 SIL International. CC-BY-ND 3.0.

Image on page ९ by © 2019 World Education.

तहगत, तह ६

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Samunnat Nepal and World Education.

नेपालीNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः नेपाली भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End